CELEX: 32008D0159
Language: da
Date: 2008-02-22 00:00:00
Title: 2008/159/EF: Kommissionens beslutning af 22. februar 2008 om ændring af beslutning 2007/683/EF om godkendelse af planen for udryddelse af klassisk svinepest hos vildtlevende svin i visse områder i Ungarn (meddelt under nummer K(2008) 675)

26.2.2008   
            
            
               DA
            
            
               Den Europæiske Unions Tidende
            
            
               L 51/21
            
         
      KOMMISSIONENS BESLUTNING
   
   af 22. februar 2008
   om ændring af beslutning 2007/683/EF om godkendelse af planen for udryddelse af klassisk svinepest hos vildtlevende svin i visse områder i Ungarn
   (meddelt under nummer K(2008) 675)
   (Kun den ungarske udgave er autentisk)
   (2008/159/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 2001/89/EF af 23. oktober 2001 om EF-foranstaltninger til bekæmpelse af klassisk svinepest (1), særlig artikel 16, stk. 1, og
   ud fra følgende betragtninger:
   
               (1)
            
            
               Kommissionens beslutning 2007/683/EF (2) blev vedtaget som en af en række foranstaltninger til bekæmpelse af klassisk svinepest.
            
         
               (2)
            
            
               Slovakiet har underrettet Kommissionen om den seneste udvikling med hensyn til denne sygdom hos vildtlevende svin i visse områder, der grænser op til Ungarn.
            
         
               (3)
            
            
               Ungarn har meddelt Kommissionen, at foranstaltningerne, der er fastsat i planen for udryddelse af klassisk svinepest hos vildtlevende svin, i lyset af den epidemiologiske situation bør udvides til også at omfatte visse områder i amtet Pest i Ungarn.
            
         
               (4)
            
            
               Beslutning 2007/683/EF bør derfor ændres i overensstemmelse hermed.
            
         
               (5)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   Bilaget til beslutning 2007/683/EF erstattes af teksten i bilaget til nærværende beslutning.
   Artikel 2
   Denne beslutning er rettet til Republikken Ungarn.
   
      Udfærdiget i Bruxelles, den 22. februar 2008.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 316 af 1.12.2001, s. 5. Senest ændret ved Kommissionens beslutning 2007/729/EF (EUT L 294 af 13.11.2007, s. 26).
   
      (2)  EUT L 281 af 25.10.2007, s. 27.
   
      BILAG
      
         
            »BILAG
            Områder, som planen for udryddelse af klassisk svinepest hos vildtlevende svin skal gennemføres i:
            Amtet Nógrád og det område i amtet Pest, der er beliggende nord og øst for Donau, syd for grænsen til Slovakiet, vest for grænsen til amtet Nógrád og nord for motorvej E 71.«